తుమ్కే బాగ్రా

తుమ్కే బాగ్రా అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు అలాంగ్ వెస్ట్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై,  రెండుసార్లు అరుణాచల్ ప్రదేశ్ శాసనసభ డిప్యూటీ స్పీకర్‌గా, పెమా ఖండూ మంత్రివర్గంలో పరిశ్రమలు& వాణిజ్య, నైపుణ్య అభివృద్ధి శాఖ మంత్రిగా  పని చేశాడు. 
రాజకీయ జీవితం
తుమ్కే బాగ్రా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 అరుణాచల్ ప్రదేశ్ శాసనసభ ఎన్నికలలో అలాంగ్ వెస్ట్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి గడం ఈట్ పై 2,586 ఓట్లతో ఓడించి తొలిసారి ఎమ్మెల్యేగా ఎన్నికై  23 మార్చి 2016న తొలిసారి అరుణాచల్ ప్రదేశ్ శాసనసభ డిప్యూటీ స్పీకర్‌గా ఎన్నికై 2016 జులై 13 వరకు పని చేసి, తిరిగి 2017 మార్చి 7 నుండి 2019 మార్చి 1 వరకు అరుణాచల్ ప్రదేశ్ శాసనసభ డిప్యూటీ స్పీకర్‌గా రెండొవసారి పని చేశాడు.

తుమ్కే బాగ్రా 2019 అరుణాచల్ ప్రదేశ్ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీయూ అభ్యర్థి టాపిన్ ఈట్ ని 966 ఓట్లతో ఓడించి రెండోసారి ఎమ్మెల్యేగా ఎన్నికై పరిశ్రమలు& వాణిజ్య, నైపుణ్య అభివృద్ధి శాఖ మంత్రిగా  పని చేశాడు.
మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2019 అరుణాచల్ ప్రదేశ్ శాసనసభ్యులు